Elbrus Əzizov

Elbrus Əzizov () — Azərbaycan dilçisi, dialektoloq, türkoloq.

 Həyatı 
Elbrus Əzizov 1947-ci il noyabrın 25 –də Azərbaycan Respublikası Bərdə rayonunun Lənbəran kəndində anadan olub. 1954–1957-ci illərdə Ağdam rayonunun Mahrızlı kənd orta məktəbində oxuyub. 1957–1963-cü illərdə Yevlax şəhərində M. Ə. Sabir adına 2 saylı orta məktəbdə oxuyub. 1963–1965-ci illərdə Yevlax şəhərində M. F. Axundov adına 1 saylı onbirillik orta məktəbdə oxuyub və həmin məktəbi qızıl medalla bitirib. 1965–1970-ci illərdə S. M. Kirov adına Azərbaycan Dövlət Universitetinin filologiya fakültəsində təhsil alıb. 1971–1974-cü illərdə Azərbaycan Dövlət Universitetinin türkologiya kafedrasının aspirantı olub. 1974-cü ildə "Azərbaycan dili dialekt və şivələrində saitlər ahəngi" mövzusunda namizədlik, 1990-cı ildə "Azərbaycan dilinin tarixi dialektologiyası (Dialekt sisteminin təşəkkülü və inkişafı)" mövzusunda doktorluq dissertasiyası müdafiə etmişdir.

 Pedaqoji fəaliyyəti 
1974-cü ildən Bakı Dövlət Universitetində işləyir. 1994-cü ildən Türkologiya kafedrasının professorudur. Azərbaycan dialektologiyası, Azərbaycan dilinin tarixi dialektologiyası, müasir türk dilləri fənlərindən dərs deyir.

2006–2011-ci illərdə Bakı Dövlət Universiteti filologiya fakültəsinin dekanı olmuşdur.

 Əsərləri 
 2004, "Əmsali-türkanə" məcmuəsindəki atalar sözlərinin dil xususiyyətləri haqqında
 2005, Dialektizm anlayışı və bəzi dialektizmlər haqqında
 2005, Dialektologiyanın əsas anlayışları və terminləri haqqında
 2005, Müasir türk dilləri (proqram)
 2005, Azərbaycan dilinin tarixi dialektologiyası (proqram)
 2005, Türk dillərinin dialektologiyası (proqram)
 2006, Qədim türk əfsanəsi və Azərbaycan folkloru (ingilis dilində)
 2006, Çuvaş dili haqqında
 2006, Azərbaycan dialektologiyasına qiymətli töhfə
 2006, Bədii dildə dialektizmlərin yeri
 2007, Azərbaycan dilinin inkişaf məsələləri
 2007, Azərbaycan dilçiliyində dialektologiyanın əsas anlayışları və terminləri məsələsi
 2008, Mir Cəlalın bədii dilə münasibəti və onun üslubu haqqında
 2008, Azərbaycan dilinin tətbiqində və dövlət dili kimi təsbit edilməsində Heydər Əliyevin rolu
 2008, Ə. Əylislinin üslubu haqqında
 2008, Qədim türk əfsanəsi və Azərbaycan folkloru (Azərbaycan və Koreya dillərində)
 2008, Təbriz dialekti haqqında qiymətli əsər
 2008, "Kitabi-Dədə Qorqud" abidəsinin oğuz dilləri kontekstində tədqiqi
 2008, Azərbaycan dialektologiyası (proqram)
 2008, Türk dillərindən biri: Müasir türk dili (proqram)

 Kitabları 
 1995, Söz xəzinəsi (Söz haqqında araşdırmalar)
 1999, Azərbaycan dilinin tarixi dialektologiyası (Dialekt sisteminin təşəkkülü və inkişafı).

100-dən çox məqalənin, 2 monoqrafiyanın, 4 kitabın müəllifidir.

 Mənbə 
 Elbrus Əzizov

Kateqoriya:Dialektoloqlar
Kateqoriya:Azərbaycan dilçiləri
Kateqoriya:Azərbaycanlı dilçilər
Kateqoriya:Azərbaycan türkoloqları
Kateqoriya:Azərbaycanlı türkoloqlar
Kateqoriya:Bakı Dövlət Universitetinin məzunları
Kateqoriya:Bərdədə doğulanlar
Kateqoriya:Lənbəranda doğulanlar